Fue disenyato por o incheniero francés Ernest Goüin y construyito por a suya interpresa constructora, Maison Ernest Goüin et Cie., entre os anyos 1872 y 1876. O incheniero que dirichió o prochecto estió Émile Nouguier. O puent Margit estió o segundo puent permanent construyito en Budapest dimpués d'o puent d'as Cadenas. Iste puent permite amás acceder a la isla Margit que se troba en o centro d'o río. As suyas dos partis forman un anglo de 165 graus en o centro d'o qualo sale un brazo que leva ta la isla. A razón ta ista inusual cheometría ye que a chicota extensión que une o puent con a isla s'incluyó ascape en o disenyo orichinal d'o puent, pero no se construyó dica dos decadas dimpués por a manca de diners.